b'\n_START_ARTICLE_\nB&B\n_START_PARAGRAPH_\nB&B (angl. Bed and breakfast, nakvyn\xc4\x97 ir pusry\xc4\x8diai) \xe2\x80\x93 paslauga, si\xc5\xablanti nakvyn\xc4\x99 ir pusry\xc4\x8dius. Da\xc5\xbeniausiai \xc5\xa1i\xc4\x85 paslaug\xc4\x85 teikia ma\xc5\xbei \xc5\xa1eimyniniai namai, turintys nuo 4 iki 11 kambari\xc5\xb3. Vidutini\xc5\xa1kai B&B paslaug\xc5\xb3 teik\xc4\x97jai turi 6 kambarius. \xc4\xaeprastai tame pa\xc4\x8diame name gyvena ir \xc5\xa1eimininkai._NEWLINE_B&B taip pat vadinamos ir \xc4\xafprastos nakvyn\xc4\x97s paslaugos, kuriose \xc4\xafskai\xc4\x8diuota nakvyn\xc4\x97s ir pusry\xc4\x8di\xc5\xb3 kaina._NEWLINE_\xc4\xaeprastai Bed and breakfast paslaugos kambariuose yra atskiri vonios kambariai. Kai kurie kambariai turi atskirus miegamuosius, ta\xc4\x8diau vonia dalinasi su kitais nuomininkais. Pusry\xc4\x8diai pateikiami kambaryje, valgomajame arba \xc5\xa1eiminink\xc5\xb3 virtuv\xc4\x97je._NEWLINE_B&B kaip ir sve\xc4\x8di\xc5\xb3 namuose \xc4\xafprastai visas paslaugas atlieka patys \xc5\xa1eimininkai \xe2\x80\x93 ruo\xc5\xa1ia maist\xc4\x85, valo kambarius. Ta\xc4\x8diau b\xc5\xabna ir samdom\xc5\xb3 darbuotoj\xc5\xb3 tokiems darbams. Labai retai B&B paslaugas teikiantys \xc5\xbemon\xc4\x97s samdosi daug pagalbini\xc5\xb3 darbuotoj\xc5\xb3, nebent yra valdoma keletas B&B viet\xc5\xb3._NEWLINE_Skai\xc4\x8diuojama, kad \xc5\xa1ios veiklos rinka siekia 3,4 milijardus JAV doleri\xc5\xb3. JAV B&B paslaugas teikian\xc4\x8dios vietos buvo: 29 proc. u\xc5\xbe miesto rib\xc5\xb3, 23 proc. miestuose, 5 proc. pusiau miestuose ir 43 proc. kaimuose.\n_START_SECTION_\nB&B Lietuvoje\n_START_PARAGRAPH_\nValstybinio turizmo departamento duomenimis 2017 m. Lietuvoje veik\xc4\x97 194 nakvyn\xc4\x97s ir pusry\xc4\x8di\xc5\xb3 paslaug\xc4\x85 teikian\xc4\x8dios \xc4\xafmon\xc4\x97s ar fiziniai asmenys.'